
Subsemnata, Nedelcu Mariana Camelia, Șef Serviciu Buget Finanțe-Contabilitate, impozite și taxe, resurse umane și salarizare, am analizat Proiectul de hotărâre privind aprobarea principalilor indicatori tehnico-economici, a devizului general actualizat și a cheltuielilor finanțate de la bugetul local pentru realizarea obiectivului de investiții ”Modernizare strada Valea Bisericii, oraș Boldești Scăeni, județul Prahova”.
Proiectul de hotărâre a fost întocmit conform prevederilor legale din:
· OUG 57/2019 – privind Codul Administrativ;
· Ordonanța de urgență a Guvernului nr. 95/2021 pentru aprobarea Programului național de investiții "Anghel Saligny", cu modificările și completările ulterioare;
· Ordinul nr. 2708 din 18 octombrie 2022 privind modificarea și completarea Normelor metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții "Anghel Saligny", pentru categoriile de investiții prevăzute la art. 4 alin. (1) lit. a)-d) din Ordonanța de urgență a Guvernului nr. 95/2021, aprobate prin Ordinul Ministrului Dezvoltării, Lucrărilor Publice și Administrației nr. 1333/2021, anexele 2.1 si 2.2 (a-d), cu modificările și completările ulterioare.
Conform Devizului General elaborat de către proiectant, valoarea obiectivului de investiții ”Modernizare strada Valea Bisericii, oraș Boldești Scăeni, județul Prahova” este de 7.020.718,45 lei cu TVA, din care C+M 6.064.232,43 lei cu TVA.
Finanțarea lucrărilor se va realiza din bugetul local și bugetul de stat, contribuția orașului Boldești-Scăeni va fi în valoare de 263.391,15 lei cu TVA.
Având în vedere cele mai sus precizate consider iniţierea acestui proiect de hotărâre ca fiind necesară şi oportună.

